CELEX: 62019CN0378
Language: hr
Date: 2019-05-14 00:00:00
Title: predmet C-378/19: Zahtjev za prethodnu odluku koji je 14. svibnja 2019. uputio Ústavný súd Slovenskej republiky (Slovačka) — Prezident Slovenskej republiki

15.7.2019   
            
            
               HR
            
            
               Službeni list Europske unije
            
            
               C 238/11
            
         
      Zahtjev za prethodnu odluku koji je 14. svibnja 2019. uputio Ústavný súd Slovenskej republiky (Slovačka) — Prezident Slovenskej republiki
      (predmet C-378/19)
      (2019/C 238/15)
      Jezik postupka: slovački
      
         Sud koji je uputio zahtjev
      
      Ústavný súd Slovenskej republiky
      
         Stranke glavnog postupka
      
      
         Podnositelj zahtjeva: Prezident Slovenskej republiki
      
         Prethodna pitanja
      
      
                  1.
               
               
                  Može li se članak 35. stavak 4. Direktive 2009/72/EZ (1) Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ, posebno u kontekstu njezine uvodne izjave 33., tumačiti na način da mu se protivi to što se u državi članici, u okviru izmjene nacionalne mjere kojom se prenosi ta direktiva, ovlast imenovanja i razrješenja predsjednika Regulatorne agencije oduzima Predsjedniku Republike, koji je izravno izabran od građana, i umjesto njemu povjerava Vladi, a tim se prijenosom ovlasti ponovno uspostavlja pravno stanje koje je postojalo prije prenošenja navedene direktive?
               
            
                  2.
               
               
                  Može li se članak 35. stavak 5. Direktive 2009/72/EZ […], posebno u kontekstu njezine uvodne izjave 34., tumačiti na način da mu se protivi nacionalni propis koji radi osiguravanja zaštite javnog interesa ministarstvima omogućuje sudjelovanje u postupku određivanja tarifa u Regulatornoj agenciji?
               
            
         (1)  SL 2009., L 211, str. 55. (SL, posebno izdanje na hrvatskom jeziku, poglavlje 12., svezak 4., str. 29.)